|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ ԳԼԽԱՎՈՐ ՔԱՐՏՈՒՂԱՐ** |
| *0010 Երևան Վ. Սարգսյան 3/8, հեռ. 594015**Էլ. փոստ* *info@moj.am* |

**№ /12.0.1/13101-2022**

**«25» մարտ 2022թ.**

**ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ**

**ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐՈՒՄ**

**ԵՎ ՄԱՐՄԻՆՆԵՐՈՒՄ ՀԱՍԱՐԱԿԱԿԱՆ**

**ՎԵՐԱՀՍԿՈՂՈՒԹՅՈՒՆ ԻՐԱԿԱՆԱՑՆՈՂ**

**ՀԱՍԱՐԱԿԱԿԱՆ ԴԻՏՈՐԴՆԵՐԻ ԽՄԲԻ ՆԱԽԱԳԱՀ**

**ՏԻԿԻՆ ԶԱՐՈՒՀԻ ՀՈՎՀԱՆՆԻՍՅԱՆԻՆ**

(էլ հասցե՝ prisonarmenia@gmail.com)

**Հարգելի՛ տիկին Հովհաննիսյան,**

Ի պատասխան Ձեր` 2021 թվականի մարտի 21-ին ՀՀ արդարադատության նախարարություն ստացված թիվ 22-28 գրությամբ ներկայացված հրատապ հաշվետվության՝ հայտնում եմ հետևյալը.

* 2022 թվականի մարտի 15-ին Բախշի Ռուբենի Դավթյանը հայտարարել է հացադուլ և տեղափոխվել հացադուլ իրականացնող անձանց համար առանձնացված խուց։

2022 թվականի մարտի 22-ին ՀՀ ԱՆ «Արմավիր» քրեակատարողական հիմնարկի սոցիալական, հոգեբանական և իրավական աշխատանքների (այսուհետ՝ ՍՀԻԱ) բաժնի աշխատակիցների կողմից իրականացվել է Բ.Դավթյանի ընդունելությունը, որի ընթացքում դատապարտյալ Բ.Դավթյանի մոտ նկատվել է նյարդային դյուրագրգիռ վիճակ՝ արտահայտված էմոցիոնալ բարձր ֆոնով, որը պայմանավորված է եղել ըստ իր կողմից ներկայացված չլուծված առողջական խնդիրներով։ Դատապարտյալը լինելով խառնվածքով խոլերիկ հակված է եղել բարձր հուզականության, ինչը վերջինիս համար սթրեսային իրավիճակներում կարող էր հանգեցնել չգիտակցված և անհավասարակշիռ արարքների։ ՍՀԻԱ բաժնի կողմից շարունակվել են տարվել հոգեբանական և բացատրական աշխատանքներ հացադուլը դադարեցնելու ուղղությամբ, ինչի արդյունքում 2022 թվականի մարտի 25-ին Բ.Դավթյանը դադարեցրել է հացադուլը և ախտորոշումների հստակեցման ու հետհացադուլային վիճակով պայմանավորված տեղափոխվել ՀՀ ԱՆ «Դատապարտյալների հիվանդանոց» քրեակատարողական հիմնարկ:

* Պերճ Հակոբի Մկրտչյանի մոտ ախտորոշված է՝ «Կրունկների դեֆորմացիա, երկու կողմից կրունկ-վեգային և կրունկ-խորանարդաձև հոդերի արթրոզ: Ողնաշարի դեգեներատիվ-դիստրոֆիկ փոփոխություններ: C6/C7 միողային սկավառակի ճողվածք: Th7/Th8, L3-S1 միջողային սկավառակների պրոտրուզիաներ: Կարդիալ փականի անբավարարություն: Ռեֆլյուքս էզոֆագիտ: Էռոզիվ գաստրիտի և բուլբիտի պատկեր»:

Պ.Մկրտչյանին ցուցվել է վերականգնողական ֆիզիոթերապևտիկ բուժում՝ կինեզիստի և լոգոպեդի մասնակցությամբ, որի համար վերջինիս հարազատների կողմից ձեռք էր բերվել պայմանավորվածություն «Արթմեդ» բժշկական կենտրոն հոսպիտալացնելու կապակցությամբ: Սակայն, «Արթմեդ» բժշկական կենտրոն տեղափոխման օրը պարզվել է, որ նշված բժշկական կենտրոնում չեն ընդունել Պ.Մկրտչյանին՝ ազատ մահճակալների բացակայության պատճառով:

Նույն օրը Պ.Մկրտչյանի վերականգնողական ֆիզիոթերապևտիկ բուժման գործընթացը ՊՈԱԿ-ի՝ ՀՀ ԱՆ «Արմավիր» քրեակատարողական հիմնարկում տեղակայված բժշկական ստորաբաժանման ղեկավարի նախաձեռնությամբ առաջարկվել է կազմակերպել «Վաղարշապատ» բժշկական կենտրոնում, որտեղ անհրաժեշտ մասնագետներից առկա է եղել միայն կինեզիստը: Պ.Մկրտչյանի հարազատները համաձայնվել են լոգոպեդին իրենց միջոցներով ներգրավել անձի վերականգնողական բուժման գործընթացում:

2022 թվականի մարտի 16-ին Պ.Մկրտչյանը ՀՀ ԱՆ «Արմավիր» քրեակատարողական հիմնարկում զննվել է կինեզիստի և լոգոպեդի կողմից, որոնք ցուցել են բուժում՝ պլանային կարգով: Շտապ բժշկական միջամտության ցուցում չի արձանագրվել:

2022 թվականի մարտի 15-ին Պ.Մկրտչյանը թույլ է տվել ներքին կանոնակարգի խախտում՝ հրաժարվել է տեղափոխվել նշանակված խուց, կազմված համապատասխան նյութերի արդյունքում հիմնարկի պետի կողմից ենթարկվել է կարգապահական տույժի՝ նկատողության։ Նույն օրը Պ.Մկրտչյանը հայտարարել է հացադուլ և տեղափոխվել հացադուլ իրականացնող անձանց համար առանձնացված խուց։

Ձեռնարկված քայլերի և իրականացված աշխատանքների արդյունքում Պ.Մկրտչյանը 2022 թվականի մարտի 25-ին դադարեցրել է իր կողմից հայտարարած հացադուլը։ Նույն օրը ՊՈԱԿ-ի կողմից թույլատրվել է Պ.Մկրտչյանին տեղափոխել «Կուրորտաբանության և ֆիզիկական բժշկության գիտահետազոտական ինստիտուտ» ՓԲԸ՝ հարազատների ֆինանսական միջոցներով վերականգնողական ֆիզիոթերապևտիկ բուժման համար:

* 2020 թվականի մարտի 22-ին Կարեն Հովհաննեսի Հովհաննիսյանի նկատմամբ մինչև 2021 թվականի մարտի 1-ը ՀՀ աշխատանքի և սոցիալական հարցերի նախարարության բժշկասոցիալական փորձաքննության գրասենյակի թիվ 1472855 որոշման համաձայն սահմանվել է հաշմանդամության երկրորդ խումբ:

Վերափորձաքննության ժամկետ է նշանակվել 2021 թվականի փետրվարի 25-ը:

2021 թվականի փետրվարի 19-ին ՀՀ աշխատանքի և սոցիալական հարցերի նախարարության բժշկասոցիալական փորձաքննության թիվ 10 գրասենյակի թիվ 1517771 որոշման համաձայն Կ.Հովհաննիսյանի նկատմամբ կրկին սահմանվել է հաշմանդամության երկրորդ խումբ:

2021 թվականի նոյեմբերի 30-ին ՀՀ աշխատանքի և սոցիալական հարցերի նախարարության բժշկասոցիալական փորձաքննական թիվ 1148-1405 որոշման համաձայն Կ.Հովհաննիսյանի փորձաքննության ժամանակ հաշմանդամության խումբ չի սահմանվել:

2022 թվականի հունվարի 24-ից փետրվարի 4-ն ընկած ժամանակահատվածում Կ.Հովհաննիսյանը բուժվել է «Արմենիա» բժշկական կենտրոնում, որտեղից դուրս է գրվել «Սրտի իշեմիկ հիվանդություն: Լարվածության կայուն ստենոկարդիա ΙΙΙ ՖԴ: Սրտի ռիթմի խանգարում՝ հաճախակի փորոքային էքստրասիստոլաներ, ալոռիթմիայի ձևով: Զարկերակային հիպերտենզիա ΙΙΙօ, շատ բարձր ռիսկ, Ձախ Փորոքի գերաճ 1.7սմ: NYHA ΙΙ-ΙΙΙ (երկու-երեք): Կորոնարոգրաֆիա (01.02.2022թ.), Շաքարային դիաբետ ΙΙ տիպ, միջին ծանրության, ինսուլինապահանջ ձև: Ճարպային հեպատոզ՝ առանց լյարդի ֆունկցիայի խանգարման» կլինիկական ախտորոշումներով:

Կատարված ԷՍԳ հետազոտության եզրակացության համաձայն՝ «արտահայտված սինուսային հաճախասրտություն 136 զ/ր, ընդհատվում է հաճախակի փորոքային էքստրասիստոլաներով, բիգեմինիայի ձևով: Ձախ փորոքի հետին պատի օջախային պաշարում, սնուցման խանգարումով հետին գագաթա-կողմնային պատին: Ձախ նախասրտի գերաճի նշաններ»:

Կատարված ԷԽՈ-ՍԳ հետազոտության եզրակացության համաձայն՝ «ՁՓ, ՁՆ և ԱՆ լայնացում՝ ՎԴՉՁՓ 5.5-5.6սմ, ՎՍՉՁՆ-4.6սմ, ԱՆ-3.8սմ, ԱՓ լայնացած չէ - 3.3սմ, աորտան աթերոսկլերոտիկ փոփոխված է: Վերել հատվածում 3.9-4.0սմ: Սրտամկանի գերաճ՝ մ/պ-17սմ: ՁՓ գլոբալ կծկողականությունը իջած՝ ԱՓ մոտ 30-32%: ՁՓ առաջա-միջնապատի դիսկինեզ (ռիթմի խանգարում): ԱՓ և ՄՓ պնդացած են: ԱՓ բացումը բավարար: Դ/Ա՝ Միտրալ 2-3 աստ. եռփեղկ 2 աստ. ՊԳ 35մմ սս. աորտալ 1 աստ. անբավարարություն»:

Ի լրումն վերոգրյալի՝ հարկ է նշել, որ հաշվի առնելով Կ.Հովհաննիսյանի առողջական վիճակը, վերջինս գտնվում է ՊՈԱԿ-ի՝ ՀՀ ԱՆ «Արմավիր» քրեակատարողական հիմնարկում տեղակայված ստորաբաժանման բուժմասում, ստանում է դեղորայքային բուժում:

Միևնույն ժամանակ, խնդրում եմ ընդունել ի գիտություն, որ Կ.Հովհաննիսյանին տրամադրվել է հարմարեցված կոնքաթոռ:

Հատկանշական է, որ անազատության մեջ պահվող հաշմանդամություն ունեցող անձանց հասանելի միջավայր և պայմաններ ստեղծելու նպատակով ներկայումս իրականացվում են նախագծանախահաշվային փաստաթղթերի կազմման աշխատանքներ՝ ՀՀ ԱՆ «Արմավիր», «Վարդաշեն», «Սևան», «Աբովյան», «Վանաձոր» և «Արթիկ» քրեակատարողական հիմնարկներում (ՀՀ ԱՆ «Նուբարաշեն» և «Դատապարտյալների հիվանդանոց» քրեակատարողական հիմնարկներում արդեն իսկ առկա է, իսկ օպտիմալացման ենթակա «Երևան-կենտրոն» և «Գորիս» քրեակատարողական հիմնարկների շենքային ենթակառուցվածքները թույլ չեն տալիս) հենաշարժողական խնդիրներ ունեցող անձանց համար խցերում, սանհանգույցներում, լոգասենյակներում, կարանտինային, պատժախցային, հիվանդանոցային երկարատև տեսակցության սենյակներում համապատասխան պայմանների ստեղծման ուղղությամբ, որից հետո մինչև 2022 թվականի ավարտ նախատեսվում է իրականացնել շինարարական աշխատանքներ:

**ՀԱՐԳԱՆՔՈՎ՝**

**ՍԻՐՎԱՐԴ ԳԵՎՈՐԳՅԱՆ**

Կատարող` Միշա Խուդավերդյան

ՀՀ ԱՆ քրեական օրենսդրության, քրեակատարողական

և պրոբացիայի ոլորտի քաղաքականության

մշակման վարչություն, Հեռ. (010) 594-156